Na temelju članka 30. Statuta, ravnatelj ustanove Upravljanje sportskim objektima, Trg Krešimira Ćosića 11, Zagreb, raspisuje

**J AV N I N A T J E Č A J**

**za prijam radnika u radni odnos na neodređeno vrijeme**

1. **Naziv radnog mjesta:** **SPASILAC (m/ž) – 5 izvršitelja/izvršiteljice**

Rad s punim radnim vremenom, neodređeno vrijeme uz probni rad u trajanju od 6 mjeseci

Mjesto rada: Zagreb

Sprema: VKV/SSS, važeće Uvjerenje o osposobljenosti Hrvatskog Crvenog križa

Radno iskustvo: 1 godina

Posebna znanja i vještine: nisu potrebna

Opis poslova: Vrši nadzor vodene površine s kopna ili čamca te površine bazena. Provodi preventivne aktivnosti vezane uz sigurnost korisnika te brine za sigurnost korisnika u smislu životne ugroze i spašavanja iz vode. Pruža neodgodivu prvu pomoć. Vrši neprekidan nadzor na svom području djelovanja za koje je zadužen. Nadzire poštivanje bazenskog i plažnog reda. Brine za čistoću bazena, raspored pruga, rekvizita i opreme na bazenu. Sudjeluje kao ispomoć realizatorima sportskih programa.

1. **Naziv radnog mjesta:** **USLUŽNI RADNIK I (m/ž) – 4 izvršitelja/izvršiteljice**

Rad s punim radnim vremenom, neodređeno vrijeme uz probni rad u trajanju od 6 mjeseci

Mjesto rada: Zagreb

Sprema: KV/SSS

Radno iskustvo: 1 godina

Posebna znanja i vještine: nisu potrebna

Opis poslova: kontrola ulazaka i izlazaka korisnika, davanje obavijesti i uputa korisnicima i drugim strankama, rukovanje telefonskom centralom, izdavanje sportskih rekvizita, rad na garderobi, blagajnički poslovi, obilazak objekta i prijava nedostataka, evidencija korisnika PJP, davanje obavijesti korisnicima vezano za cijene i programe, postupanje prema internim aktima kojima se regulira rad s gotovim novcem, obavlja poslove naplate, rezervacija i evidencije termina u wellness-u i sl.

1. **Naziv radnog mjesta:** **RADNIK NA OBJEKTU I (m/ž) – 5 izvršitelja/izvršiteljica**

Rad s punim radnim vremenom, neodređeno vrijeme uz probni rad u trajanju od 6 mjeseci

Mjesto rada: Zagreb

Sprema: KV/SSS

Radno iskustvo: 1 godina

Posebna znanja i vještine: nisu potrebna

Opis poslova: Brine o održavanju čistoće otvorenih i zatvorenih prostora. Obavlja poslove na pripremi i svakodnevnom održavanju sportskih terena, sportskih borilišta i ostalih zatvorenih i otvorenih prostora sportskih objekata. Obavlja poslove na pripremi i raspremi objekata za održavanje sportskih i ostalih priredbi. Radi na pripremi i održavanju strojeva za uređenje sportskih terena i rukuje istima. Radi na otklanjanju manjih kvarova na objektu. Obavlja poslove na čišćenju snijega i leda, posipanje solju strojno ili ručno. Radi na ispomoći kod građevinsko-obrtničkih radova, soboslikarsko-ličilačkih radova, keramičarskih i drugih radova i sl. Obavlja pomoćne poslove tijekom skijaške sezone i sl.

1. **Naziv radnog mjesta:** **RADNIK NA OBJEKTU II (m/ž) – 5 izvršitelja/izvršiteljica**

Rad s punim radnim vremenom, neodređeno vrijeme uz probni rad u trajanju od 6 mjeseci

Mjesto rada: Zagreb

Sprema: NK/NSS/PK

Radno iskustvo: nije potrebno

Posebna znanja i vještine: nisu potrebna

Opis poslova: Održava čistoću na svim vanjskim i unutarnjim prostorima. Obavlja poslove održavanja hortikulture uključujući rad s motornim strojevima. Radi na pripremi i održavanju sportskih terena, sportskih borilišta te ostalih zatvorenih i otvorenih površina sportskih objekata. Održava odvodne kanale, te slivnike i krovna grla. Pomaže prilikom uređenja tenis terena, otvorenih bazena i klizališta i sl.

1. **Naziv radnog mjesta:** **DOMAR I (m/ž) – 1 izvršitelj/izvršiteljica**

Rad s punim radnim vremenom, neodređeno vrijeme uz probni rad u trajanju od 6 mjeseci

Mjesto rada: Zagreb

Sprema: VK/SSS/VŠS

Radno iskustvo: 3 godine

Posebna znanja i vještine: nisu potrebna

Opis poslova: Izvršava zadaće na tehničkom održavanju objekta, opreme i okoliša. U radu koristi potrebne alate, opremu i strojeve. Vodi brigu o higijeni i tehničkoj ispravnosti objekta. Priprema tehničke opise, ostale podatke i potrebnu prateću dokumentaciju za provođenje nabave roba, radova i usluga potrebnih za tekuće održavanje objekta. Vrši redovan pregled svih elektroinstalacija i uređaja održava ih i servisira te vrši popravke i ugrađuje nove elektroinstalacije sukladno osposobljenosti. Održava i popravlja metalne konstrukcije. Radi na servisiranju, popravcima i održavanju postrojenja, alata, strojeva i opreme. Obavlja poslove tehničkog održavanja vodoinstalacija, sustava centralnog grijanja. Rukovodi i servisira strojarska postrojenja te obavlja redovnu kontrolu rada postrojenja i uređaja. Radi s kompresorskom rashladnom stanicom neograničene snage amonijačnih postrojenja. Obavlja poslove tekućeg održavanja kompresorskih agregata, pumpnih agregata, rashladnih tornjeva, posuda pod tlakom i pripadajućih armatura. Rukuje i upravlja žičarama, vučnicama. opremom za zasnježenje i strojevima za uređenje ski staza. Provodi propisane kontrolne preglede sustava i postrojenja skijališta, ispunjava tehničku dokumentaciju i propisane obrasce, a sve sukladno važećoj regulativi, uputama proizvođača i pravilima struke. Sukladno osposobljenosti za obavljanje pojedinih poslova i stručnoj spremi, prema potrebi mijenja poslovođu na poslovima voditelja žičare i vučnica i sl.

1. **Naziv radnog mjesta:** **DOMAR II (m/ž) – 3 izvršitelj/izvršiteljica**

Rad s punim radnim vremenom, neodređeno vrijeme uz probni rad u trajanju od 6 mjeseci

Mjesto rada: Zagreb

Sprema: KV/VKV/SSS

Radno iskustvo: 1 godina

Posebna znanja i vještine: nisu potrebna

Opis poslova: Izvršava zadaće na tehničkom održavanju objekta, opreme i okoliša. U radu koristi potrebne alate, opremu i strojeve. Vodi brigu o higijeni i tehničkoj ispravnosti objekta. Radi na otklanjanju kvarova na objektu sukladno osposobljenosti. Održava i servisira, vrši popravke kvarova na elektroinstalacijama i uređajima, ugrađuje nove elektroinstalacije, montira svu elektroopremu rasvjete, električnih uređaja. Pomaže kod servisiranja postrojenja. Izvodi manje popravke i radove – građevinsko/obrtničke, soboslikarske/ličilačke, keramičarske. Obavlja poslove tehničkog održavanja vodoinstalacija, sustava centralnog grijanja. Obavlja poslove zavarivanja sukladno osposobljenosti. Rukovodi i servisira strojarska postrojenja te obavlja redovnu kontrolu rada postrojenja i uređaja. Rukuje i upravlja žičarama, vučnicama i opremom za zasnježenje. Provodi propisane kontrolne preglede sustava i postrojenja skijališta, ispunjava tehničku dokumentaciju i propisane obrasce, a sve sukladno važećoj regulativi, uputama proizvođača i pravilima struke i sl.

1. **Naziv radnog mjesta:** **DOMAR III (m/ž) – 5 izvršitelja/izvršiteljice**

Rad s punim radnim vremenom, neodređeno vrijeme uz probni rad u trajanju od 6 mjeseci

Mjesto rada: Zagreb

Sprema: KV/SSS

Radno iskustvo: 1 godina

Posebna znanja i vještine: nisu potrebna

Opis poslova: Izvršava zadaće na tehničkom održavanju objekta. Održava vodovodne i kanalizacijske mreže, montira sanitarnu opremu, izmjenjuje i servisira potrošače vode (izljevna mjesta) i sl. Rukuje sa strojevima i alatima (motorni, električni, ručni). Radi na pripremi i održavanju sportskih terena i ostalih zatvorenih i otvorenih površina sportskih objekata. Izvodi manje popravke i radove – građevinsko/obrtničke, soboslikarske/ličilačke, keramičarske, radi na održavanju i servisiranju strojeva i alata za održavanje sportskih terena, objekata i ostalih površina objekta. Obavlja pomoćne poslove tijekom skijaške sezone i sl.

1. **Naziv radnog mjesta:** **POSLOVOĐA (m/ž) – 1 izvršitelj/izvršiteljica**

Rad s punim radnim vremenom, neodređeno vrijeme uz probni rad u trajanju od 6 mjeseci

Mjesto rada: Zagreb

Sprema: VKV/SSS

Radno iskustvo: 2 godine

Posebna znanja i vještine: dobro poznavanje rada na računalu

Opis poslova: Vodi objekt kategorije IV./radi kao voditelj poslova održavanja na objektima I., II., III. Planira, organizira, nadzire procese rada objekta u svrhu optimalnog operativnog funkcioniranja. Izrađuje mjesečna izvješća o radu objekta. Nadzire poštivanje primjenjive zakonske i druge regulative u djelatnosti objekta. Raspoređuje radnike, dodjeljuje radne zadaće te nadzire izvršenje istih. Sudjeluje u planiranju, pripremi i provedbi operativnog i investicijskog održavanja objekta. Organizira pripremu i održavanje objekta za redovno korištenje. Koordinira i nadzire pripremu objekta za sportske i druge priredbe, natjecanja i druga događanja na objektu. Organizira servise strojeva i postrojenja i sl.

1. **Naziv radnog mjesta:** **SAMOSTALNI REFERENT IMOVINSKO-PRAVNIH POSLOVA (m/ž) – 1 izvršitelj/izvršiteljica**

Rad s punim radnim vremenom, neodređeno vrijeme uz probni rad u trajanju od 6 mjeseci

Mjesto rada: Zagreb

Sprema: VŠS/VSS – društvenih znanosti – polje pravo (VSS), ili sveučilišni odnosno stručni prvostupnik s područja društvenih znanosti (VŠS)

Radno iskustvo: 2 godine

Posebna znanja i vještine: poznavanje rada na računalu

Opis poslova: Izrađuje ugovore, odluke i druge pravne akte prema uputi i nacrtu nadređene osobe. Izrađuje podneske u sudskim i upravnim predmetima vezano uz imovinsko-pravne stvari. Priprema dokumentaciju za pokretanje i vođenje sudskih postupaka. Vodi evidencije vezane uz rad imovinsko-pravnog odjela. Sudjeluje u provedbi javnih natječaja vezano za zakup i korištenje imovine. Rješava zahtjeve i pritužbe zakupaca i korisnika. Koordinira provjeru naplate zakupnina i naknada. Sudjeluje u radu odbora i povjerenstava u Ustanovi i sl.

1. **Naziv radnog mjesta:** **SAMOSTALNI** **REFERENT RAČUNOVODSTVA I FINANCIJA(m/ž) – 1 izvršitelj/izvršiteljica**

Rad s punim radnim vremenom, neodređeno vrijeme uz probni rad u trajanju od 6 mjeseci

Mjesto rada: Zagreb

Sprema: VŠS/VSS – društvene znanosti

Radno iskustvo: 1 godina

Posebna znanja i vještine: rad na računalu

Opis poslova: Predlaže i sudjeluje u izradi godišnjeg financijskog plana poslovanja u skladu s postavljenim ciljevima Ustanove. Sudjeluje u kreiranju i izradi mjesečnih i godišnjih financijskih i drugih zakonom propisanih izvješća za potrebe Uprave, državnih tijela, banaka i drugih institucija. Prati i proučava propise vezane uz financije. Surađuje sa bankama i FINA-om kao i sa revizorima prilikom revizije poslovanja Ustanove. Obavlja poslove evidencije i praćenja kretanja, uporabe, rashoda i korištenja osnovnih sredstava, sitnog inventara, roba. Usklađuje poslovne knjige. Usklađuje troškove prihoda po aktivnostima i organizacijskim jedinicama. Priprema podatke za izradu informacija, planova i analiza poslovanja. Izrađuje pomoćne računovodstvene obračune. Sudjeluje u izradi mjesečnih, kvartalnih i godišnjih obračuna poslovanja i sl.

1. **Naziv radnog mjesta:** **REFERENT RAČUNOVODSTVA I FINANCIJA(m/ž) – 1 izvršitelj/izvršiteljica**

Rad s punim radnim vremenom, neodređeno vrijeme uz probni rad u trajanju od 6 mjeseci

Mjesto rada: Zagreb

Sprema: SSS

Radno iskustvo: 1 godina

Posebna znanja i vještine: rad na računalu

Opis poslova: Ispostavljanje računa i slanje kupcima, prikupljanje dokumentacije za fakturiranje, vođenje evidencije ugovora, usklađivanje potraživanja i dugovanja. Kontrolira, kontira i priprema dokumente za knjiženje. Priprema podatke za izvještaje o naplati potraživanja i obaveza. Vodi evidencije o prispjelim obvezama i izvršenim plaćanjima i sl.

Na javni natječaj se mogu javiti osobe oba spola.

Radni odnos se zasniva na neodređeno vrijeme, uz obavezni probni rad u trajanju od 6 mjeseci.

**Kandidati su u prijavi dužni navesti osobne podatke (ime i prezime, adresa stanovanja, broj telefona odnosno mobitela, po mogućnosti e-mail adresa), naziv i redni broj radnog mjesta za koje se podnosi prijava.**

**Kandidati koji se natječu za više radnih mjesta dužni su za svako radno mjesto podnijeti posebnu prijavu. Uz svaku prijavu dužni su priložiti traženu dokumentaciju.**

**Kandidati su prilikom prijave dužni priložiti sljedeću dokumentaciju:**

- prijavu za javni natječaj (obrazac prijave može se preuzeti na web stranici Ustanove: [www.sportskiobjekti.hr](http://www.sportskiobjekti.hr/) ),

- životopis,

- dokaz o državljanstvu (osobna iskaznica, putovnica, vojna iskaznica ili domovnica),

- dokaz o stručnoj spremi: presliku diplome ili svjedodžbe (ukoliko kandidat uz prijavu priloži inozemnu kvalifikaciju, dužan je uz istu dostaviti i dokaz o priznavanju inozemne visokoškolske kvalifikacije),

- uvjerenje o nevođenju kaznenog postupka (ne starije od 3 mjeseca od dana objave javnog natječaja),

- uvjerenje o osposobljenosti Hrvatskog Crvenog križa (preslika uvjerenja) - za radno mjesto pod rednim brojem 1.,

- dokaz o ukupnom radnom iskustvu, ne stariji od 1 mjeseca od dana objave javnog natječaja: Elektronički zapis (e–radna knjižica) ili Potvrda o podacima evidentiranim u matičnoj evidenciji Hrvatskog zavoda za mirovinsko osiguranje, a koji Zapis/Potvrda, između ostalih podataka, mora sadržavati i podatke o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu, općini rada – prebivališta i trajanju staža osiguranja.

**Kandidati koji dostavljaju dokumentaciju na stranom jeziku dužni su uz istu dostaviti ovjereni prijevod na hrvatski jezik.**

**Ukoliko kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (presliku vjenčanog lista).**

Kandidat koji ostvaruje pravo prednosti pri zapošljavanju prema posebnim propisima dužan je u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na javni natječaj priložiti sve dokaze o ispunjavanju uvjeta iz natječaja, kao i rješenje, odnosno potvrdu o priznatom statusu, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.)

Temeljem članka 103. Zakona o hrvatskim braniteljima iz Domovinskog rata i članovima njihove obitelji (Narodne novine, 121/17, 98/19, 84/21 i 156/23) i članka 49. Zakona o civilnim stradalnicima iz Domovinskog rata (Narodne novine, 84/21), kandidati koji se pozivaju na pravo prednosti dužni su dostaviti sve dokaze iz citiranih odredbi Zakona. Dokazi potrebni za ostvarivanje prava prednosti pri zapošljavanju objavljeni su na Internet stranici Ministarstva hrvatskih branitelja Republike Hrvatske <https://branitelji.gov.hr/pristup-informacijama/835> .

Kandidat koji se, sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, 157/13, 152/14, 39/18 i 32/20), poziva na pravo prednosti prilikom zapošljavanja, dužan je uz prijavu na natječaj, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

**Urednom prijavom smatra se prijava koja sadrži sve podatke i dokumentaciju navedenu u javnom natječaju.**

**Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj**.

Kandidati prijavljeni na javni natječaj biti će pozvani pisanim putem na prethodnu provjeru znanja i sposobnosti bitnih za obavljanje poslova radnog mjesta na koje se primaju. Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja.

Ako kandidat ne pristupi prethodnoj provjeri znanja, smatra se da je povukao prijavu na javni natječaj i više se ne smatra kandidatom.

Rok za podnošenje prijava je 8 (osam) dana od dana objave javnog natječaja u novinama i na web stranici ustanove Upravljanje sportskim objektima.

Prijave s naznakom **„ZA NATJEČAJ – PRIJAM U RADNI ODNOS – NAZIV I REDNI BROJ RADNOG MJESTA ZA KOJE SE PODNOSI PRIJAVA“** dostavljaju se na adresu: Upravljanje sportskim objektima, Trg Krešimira Ćosića 11, 10 000 Zagreb.

Ustanova Upravljanje sportskim objektima pridržava pravo poništenja natječaja odnosno pravo ne odabrati niti jednog kandidata, bez obveze obrazlaganja svoje odluke i bez ikakve odgovornosti prema kandidatima.

ZAŠTITA OSOBNIH PODATAKA

<https://www.sportskiobjekti.hr/default.aspx?id=8365>

INFORMACIJE KOJE VODITELJ OBRADE PRUŽA ISPITANIKU U TRENUTKU PRIKUPLJANJA OSOBNIH PODATAKA

<https://www.sportskiobjekti.hr/default.aspx?id=8465>